paragraph_text: Proglumio je kao član studentskih družina. Nakon angažmana u Zadru i u zagrebačkom kazalištu Komedija, od 1963. godine je član zagrebačkog HNK. Istaknuo se komičnim ulogama u djelima W. Shakespearea (Vicentije u Mjeri za mjeru, Prospero u Oluji), C. Goldonija (Cirill u Velikom smiješnom ratu), M. Držića (Tripče i Ugo u Dundi Maroju), Bena Jonsona (Voltore u Volponeu), A. Šenoe (Klefeld u Dogenesu), R. Marinkovića (Atma u Kiklopu), ali i dramskim ulogama, u djelima M. Krleže (Kajo Anicije u Areteju, Kerinis u Banketu u Blitvi) i H.Ibsena (Werle u Divljoj patki). Posljednju je ulogu ostvario u Dantonovoj smrti Georgea Büchnera.<ref>Preminuo popularni dalmatinski glumac, legendarne uloge ostvario je u ‘Našem Malom mistu‘ i ‘Novom dobu‘, ali i na zagrebačkim kazališnim daskama Slobodna Dalmacija, objavljeno 17. veljače 2022., pristupljeno 19. srpnja 2022. Nastupao je i na filmu (Carevo novo ruho 1961., kratki film Pravda, 1962., A. Babaje, Timon, 1973., T.Radića), Čaruzi i drugim te u televizijskim serijama Novom dobu, Nepokorenom gradu i dr.